賈多男

賈多男（），字和仲，號道-{乾}-，自號四從先生，直隶真定府南宫县人。

生平
賈多男自幼喪母，年十八，应童子科，被知县范公举为第一。萬曆三十一年（1603年）癸卯科顺天府乡试举人，天啓五年（1625年）乙丑科進士，房師为兵科都给事中羅尙忠，七年授官行人司行人，崇祯三年（1630年）充考试官，典雲南乡试。崇祯四年十一月考选，授江西道御史《崇祯长编卷之五十二》：崇祯四年十一月辛未，考选科道各官，以朱邦祈为南京户科给事中，陈昌文为南京刑科给事中，贾多男为江西道御史，祁彪佳、黄金贵为福建道御史，刘兴秀、胡接辉、张振缨为广东道御史，刘光斗、郭必昌、杨希旦、赵继鼎为广西道御史，傅文龙、吴道昌为河南道御史，禹好善为山东道御史，李右谠为山西道御史，李谟为云南道御史。，巡视卢沟桥，又巡视城工。六年，试职满，转正，又奉命巡视甘肃兼摄学政。捕杀巩昌府大猾王風狼，为民挖井，人称“贾公泉”。崇祯八年（1635年）和十年（1637年），两次巡按浙江，督理鹾務。十一名，丁继母忧去职，时家乡南宫县被攻破，长子殉难，家室被焚毁。贾多男为母治丧完毕后，即杜门却客，不再出仕《南宫县志》：賈多男，號道乾，以进士擢授侍御，两巡鹾務，持己清廉，居官剛介，激扬稱职，除大害，擊大奸，宦業表表一时，事久論定，今特詳請崇祀乡贤，有传入艺文志中。《南邑侍御賈公道乾传略》：賈公讳多男，字道乾，生而颖异，嶷然不凡。年十八，应童子科，即为县尹范公所赏拔，置第一。癸卯举明诗高等，为一房之冠。既而屡试春官皆不售，公遂绝意进取，笃志正学，加以中年善病，恒欲宅心事外，为出世之业。于是旁搜柱下、漆园及瞿昙氏书读之，无不研极精微。至乙丑，为同志者所强，勉就公车，适公卷在诗五房，房师为罗孝可先生，见卷大奇之曰：苍古如此，真先辈典型也，即其文可想见其人。急拔之。公之第也在久淹之后，人人咸为公快，而公视之若固有。丙寅謁选，为选君所厄。至丁卯，始授行人，既號清署，公又无他营，至于交游，更斤斤毖慎，未尝轻造势要之门间，有不容己者，亦止淡然礼交而已，恒趺坐竟日，或观书饮酒以为愉乐，自以为古之吏隐，不过如此。公每奉命而出，见厨馔過丰者，对之必怫然不乐，曰：吾何德及此，而以有尽之财，供不情之费乎。躬自检阅，以付所司焉。公为孝廉，乡里已有长厚之誉，及举礼闈，益戒饬子弟及仆从人等，视昔加谨，时举君子，恶居下流，天下之恶皆归二语，以自警，故終公之世，邑中迄無间言。庚午典云南试事，公与同事谢公焚香矢天，秉公较阅，每得一卷即于神前往复商確，彼此俱不參以成心，揭榜之后，阖省懽呼，号称得人。滇中素饶珍异，公至一无所问，历俸四载，或劝公于当道宜少示周旋，以为考选地。公曰：富贵在天，招之不可使来，推之不可使去，彼徼倖者既谓可以力取，而忌嫉者又谓可以力夺，此皆阴为造物所愚而不觉者也，吾何与焉？主爵者以公品望素孚，乃授公江西道御史，实为一咨之首。公之入台中也，务持重，存大体，度其切于世务者而后发，条上时政五事，俱蒙口口采纳，内有谨用人一段，语涉铨曹，一时谋倾冢宰者群起嗾公，公屹不为动，曰：言官为朝廷耳目，岂可作私人鹰犬乎？初公以人望所归，当路者咸欲引以为重，而公故以落落处之，孑立无与焉。公以季差巡芦沟桥，又巡城工，皆以清慎廉察著绩。癸酉，公试职满，巡按甘肃兼摄学政，公力以澄清为己任，痛厘夙弊，秉公无私。属吏不得以非道为逢迎，内外肃然。公过兰州，肃藩见而谓人曰：新按台严毅清迥，望之使人意消，殆不可干以私者。甘肃番漢错处，有事干人伦者，公必尽法绳之。或谓遐方绝域，不可以中国之治治之，公竟一无所贷，然而彼中人士由是渐知嚮方矣。边方风气獷捍，武人欲邀功幸赏，每乘夜袭杀诸近地屯牧者以为功，公切戒其诸帅曰：彼仰鼻息于我，自当优容以示兼覆之意，今无罪而剪灭之以为功，纵可以叨升赏，其若天地鬼神何？况杀降激变，国法更自不容耳。训谕严切，诸弁有闻而泣下者，咸曰：非公天地之心不及此。巩昌大猾王风狼，陇右道中军也，怙势肆恶，郡邑苦之，公稔知其奸，既而以捕盗戕杀无辜，为冤民所诉，公檄巩昌府严讯，即命扑杀之，死之日，无不人人称快。公尝谓：兴一利不如除一害，而除一害人之事又不如除一害人之人。公之立意锄恶如此。公平日嘉惠后学，既以巡方而兼课士，每阅试卷，静心质对，自以为并其人之心术见之。公务之馀，即亲诣明伦堂，为诸生敷陈大意，拈书中切要者，一字一句以为标题，而旁引曲喻，无不婉转开示，阖郡人士咸以为闻所未闻，一时从游之士后皆为名彦云。临巩二府接壤蜀汉，时有流冠之警，公单力支持，毅然以地方为己任。凡修城濬隍，制器械，造火药，皆取赎锾自办，且闻巩昌地形高亢，恒苦乏水，公浚井以备不虞，巩人至今呼为贾公泉焉。既而流寇闌入，公身帅士民，昼夜守城，矢及面前，不为少避。且肃清内地，奸宄莫容，贼知难犯，乃旁掠宁远、伏羌二邑，公复檄陇右道张公兆会，勵以大义，激之使援，张公曰：诚不惮一往，奈空拳难以集事何。公曰：无忧。即取数百金授，张公且感且泣，曰：公推诚如此，区区一身非复我有矣。遂冒险而行。时贼在近郊，与之分道而驰，比至城下，人心皆汹汹思遁。张公急阖门乘城，悬赏击贼，已而贼众大至，见城守甚严，乃舍之而去。当是时贼势既迫，两邑已无固志，惟公力为救援，故幸而获全焉。乙亥，巡按浙江，督理盐课，两浙夙号善地，物产之饶，甲于天下。宦游斯地者，每假颜色于左右，故奸胥得肆为浸渔，公帑不貲，因而旁搜事端，剥虐商民，请谒公行，交际糜烂，法纪为之蕩然。公至而大愤曰：一手纵不能障狂澜，亦何至与波俱没耶！于是一意肃清，焚香告天，饮食之外，誓不以一钱自免，与各属約不妄拿一访，不滥准一词，务与地方相休息。有司有预拿访祀以为逢迎者，公严檄释之，使无辜之民不致有轻陷囹圄者，独于奸吏不少宽贷。有书役胡万锦等匿藏薄籍甚致，盗改章疏，公发其奸状，严刑究惩，一应钱粮俱手自检察，诸吏惟凛凛奉行而已。盐课号为利薮，每季掣官率以重贿得之，公曰：此盐政大蠹也。于是自择廉干节推为之，凡三日竣掣，一时肃然，两浙盐法最称修举焉。仁和令某贪肆无忌，侵冒盐课数千，捏造虚策以抵饰，公大怒，即草疏纠參，抚院两司皆以为俸深甲科，交口庇之。公曰：贪吏欺罔若此，如法纪何？竟排众议而劾之，一时公论称快。事竣复命，道经湖州，有豪宦某纵仆杀人，而反诬被杀之家为盗，授意通判备极拷掠。公廉得其情，切责通判，改檄嘉湖道严讯，且曰：吾坐以待此，务竟其事。左右皆谓此属大盗渠魁，窜名宦仆，官府久不敢问。今一旦攖其凶锋，得无有意外慮乎！公毫不为意，卒穷治之。时乌程相公将去国，聞此事，乃惊歎曰：吾浙百年来未见有此举动，贾公真御史也。温州民林鲁以盐枭被诬，坐赃百馀金，系狱弥年，赃无所出。公怜其冤，将释之，有司曰：前院提林鲁赃甚急，不得已将正项那借，今欲释之，是那借者终不得补也。公曰：以百金而易一命，又何吝焉。即取别项还有司，而出林鲁于狱。公虽外饰廉隅，而内无城府，前使者透支课额不可胜计，公彻底清查冒滥，前使者闻而大惧，以为将发其私也，托公知交为言，公曰：翘人之罪以为功，幸人之败以为利，此吾所深鄙而不忍为者。竟以已任内馀额代为抵补，卒无一言加于前使者。按台郭公谓人曰：贾公心事天清日霁，不作风波于世上，真今人中古人也。及公之归，行李萧萧，不持一钱，惟江南书籍数百卷而已。复命后，屡次乞休，不获所请。丁丑冬，复差视两淮鹾课，时两淮盐弊滋丛，课额日蹙，朝廷怒甚，将前使者置之大辟，特遣内臣杨显名監其事，公适承其后，人人皆为公危。公受命过家，即自辨五百金携之赴任，曰：持此以供一年之用，所不能不取于地方者，惟邗沟一杯木耳。至之日，痛革滥觞，杜绝交际，一一如在两浙时，而小心畏谨，视昔有加焉。时内使怙势张甚，且持巡方者短长而狎侮之，公既以方严自处，不为少屈，内臣亦敬惮公，宪体赖以复振。淮课旧额每年徵解一百廿万，公力为节省厘敭，铢锱悉还公家。一差之内，完过一百八十八万有奇，钱粮溢额，无与为比，而公卒无一言誇诩。尝曰：士君子自立朝居家，以至处心制行，所当树立，以图不朽者，不知凡几，不得已而以催科见长，风斯下矣。况以国家应有之财，还之国家，有何劳績，而乃攘为己有耶！公之居功不伐如此。鹾务号烦剧之任，淮扬当南北之冲，公执简以御烦，处静以远嚣，凡鹾政以外，一槩谢绝。蔬食饮水洎如也。值江夏贺相公去国，过淮扬见公，曰：以先生光明俊伟之节，而从事于动心忍性之学，吾师乎！吾师乎！其见重名流又如此。戊寅，事竣将代，值南宫城破，公长子以身殉难，家室焚毁，再遭继母之丧，公闻讣即归，有劝公少资地方物力以经营家计者，公曰：贪廉者人也，损益者天也，以吾硜硜之节，尚不免乎招损之数，使吾更为肥家之计，其招损又何如矣。况天欲损之，我乃益之，是违天也，我必不以非义之財上污先人，下累子孙也。时运长某于盐政颇有劳绩，然阴附内监，公甚鄙之，渠不自安，恐荐剡遗之也，闻公家毁，乃具千金为饷，曰：此公分内物，与旁搜而攫取者有别。公峻词拒之，某又易其辞曰：夷齐溪刻，恐非中道，公权以济事，何不可者。公大愤曰：夷齐非中道，盗蹠乃中道乎，何以此污我，并诬前圣耶。乃怒而掷之于地，一时其事地方者咸曰：岁寒知松栢，诚哉言乎！公之归自两淮也，治太安人丧毕，即杜门却扫，谢绝人事，曰：吾自家居以至宦游，无一端不了之事，无一处不结之局，惟送死一着是一生究竟大事，念之不无介介。于是尽去枝叶，收敛精神，笃志潜修，未殁以前一日，与嗣子还素讲曾子启手启足，词理恳恻，又笑曰：生寄也，死归也，人何讳焉。因以后事嘱曰：无为厚葬，無受賻奠，无为誌状碑銘，不得以新绮衣冠敛。其生死了当又如此。公刚介秉性，廉静持躬，衣则悪文绣，室仅蔽风雨。绝色而居，粗粝而食。其对瑰异奇玩之器，台池亭榭之美，疾之不啻如仇，是以三职巡方，两处财赋之地，皆空囊而归，人咸谓有激而然而不知奉于身者，既薄则资于物者，自轻虽欲不廉，而无所用之也。公之学，初本于朱子，既而见王宗贯先生之言曰：读书当从洙泗源头讨分晓，他人直向朱子脚盆水讨分晓。因读文成、龙溪诸录，遡之六经及濂洛诸儒，至喜怒哀乐未发之谓，中曰是矣，是矣。澄慮默会，恍然有得。在孝廉时有《读书狂言》，在京邸有《闲居随笔》，又有入台诸疏。在甘肃有《按秦疏稿》，在浙有《视鹾宪稿》。不意戊寅之岁尽付之一炬，使后人不获读其文，想见其人，不胜为之叹息云。论曰：初莅南邑即闻邑先达有贾侍御者，卓行君子也。阅岁馀，荐绅先生暨都人士其言公清风伟节，允宜崇祀，无愧仪型，乃从其嗣君还素得悉遗状，予不胜向慕焉。夫前有美而弗录，邑有贤而弗彰，皆长吏之责也，余敢不载笔叙之。。康熙十三年，入祀乡贤祠《南宫县志》：明江西道监察御史贾多男，康熙拾貳年阖邑公举崇祀乡贤，知县胡胤銓詳请，拾叁年各宪批允入祠。。

 家族 
祖父贾可往。父賈子翼，曾任山东禹城知县，为官清廉。以子贵赠江西道监察御史。母陳氏、杨氏累赠安人。

参考文献

D
Category:南宫人
Category:萬曆三十一年癸卯科順天鄉試舉人
Category:明朝行人司行人
Category:明朝江西道监察御史